Komission asetus (EY) N:o 158/2003, annettu 29 päivänä tammikuuta 2003, väliaikaisten polkumyyntitullien käyttöönotosta tiettyjen Liettuasta ja Yhdysvalloista peräisin olevien selluloosa-asetaattifilamenttilankojen tuonnissa annetun asetuksen (EY) N:o 1662/2002 muuttamisesta



Virallinen lehti nro L 025 , 30/01/2003 s. 0035 - 0036



Komission asetus (EY) N:o 158/2003, annettu 29 päivänä tammikuuta 2003, väliaikaisten polkumyyntitullien käyttöönotosta tiettyjen Liettuasta ja Yhdysvalloista peräisin olevien selluloosa-asetaattifilamenttilankojen tuonnissa annetun asetuksen (EY) N:o 1662/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 1972/2002(2), ja erityisesti sen 7 artiklan, on kuullut neuvoa-antavaa komiteaa asiasta, sekä katsoo seuraavaa: (1) Komissio otti asetuksella (EY) N:o 1662/2002(3) käyttöön väliaikaiset polkumyyntitullit tiettyjen Liettuasta ja Yhdysvalloista peräisin olevien selluloosa-asetaattifilamenttilankojen tuonnissa. (2) Komissio sai tämän jälkeen yhdeltä asianomaiselta yritykseltä, Eastman Chemical Companylta, jäljempänä "Eastman", pyynnön selventää asetusta siten, että sen yhtiöittämätön yksikkö Voridian Company voisi hyötyä siihen sovellettavasta yksilöllisestä polkumyyntitullista. Tämä yritys ei voi tällä hetkellä hyötyä Eastmanin 0 prosentin tullista, koska se käyttää nimeä "Voridian Company" yhteisöön suuntautuvaa vientiään varten laadituissa asiakirjoissa, jolloin se seikka, että se kuuluu Eastmaniin, ei tule ilmi. Eastman on kuitenkin se oikeussubjekti, joka tuottaa asianomaista tuotetta yhteisöön vietäväksi, ja Voridian Company on pelkästään sen yhtiöittämätön yksikkö. Eastman pyytää tästä syystä, että komissio muuttaisi nimen, jota siitä asetuksessa käytetään, seuraavaksi: "Voridian Company, a Division of Eastman Chemical Co". (3) Komissio tarkasteli kaikkia toimitettuja tietoja, joista kävi tyydyttävällä tavalla ilmi, että mitkään Eastmanin asianomaisen tuotteen valmistukseen, myyntiin ja vientiin liittyvät toiminnot eivät ole tosiasiallisesti muuttuneet tutkimuksen aloittamisen jälkeen ja että pyydettyä muutosta voidaan pitää pelkkänä mukautuksena, joka johtuu organisaatiorakenteeseen polkumyynnin tarkastelussa käytetyn tutkimusajanjakson jälkeen tehdyistä muutoksista. (4) Asetus (EY) N:o 1662/2002 olisi näin ollen muutettava voimaantulopäivästään lukien saattamalla ajan tasalle yksilöllisten tullien soveltamisalaan kuuluvien yritysten luettelo, ON ANTANUT TÄMÄN ASETUKSEN: 1 artikla Muutetaan komission asetus (EY) N:o 1662/2002 seuraavasti: 1) Johdanto-osan 7, 22, 105 ja 107 kappaleessa esitetyn viittauksen yritykseen "Eastman Chemical Company" katsotaan tarkoittavan kyseisen yrityksen yksikköä, josta käytetään nimeä "Voridian Company, a Division of Eastman Chemical Co". 2) Korvataan 1 artiklan 2 kohdassa oleva taulukko seuraavasti: ">TAULUKON PAIKKA>" 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Sitä sovelletaan 20 päivästä syyskuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä tammikuuta 2003. Komission puolesta Pascal Lamy Komission jäsen (1) EYVL L 56, 6.3.1996, s. 1. (2) EYVL L 305, 7.11.2002, s. 1. (3) EYVL L 251, 19.9.2002, s. 9.